
V E N D I M
Nr. 344, datë 21.7.1999

PËR TRAJTIMIN ME SHTESË MBI PAGËN BAZË PËR NATYRË TË VEÇANTË PUNE E SHËRBIMI TË USHTARAKËVE QË SHËRBEJNË NË STRUKTURËN E “BATALIONIT SPECIAL TË BRIGADAVE KOMANDO”

Në mbështetje të nenit 100 të Kushtetutës dhe të nenit 9 të ligjit nr. 7496, datë 3.7.1991 “Për statusin e ushtarakut të Forcave të Armatosura të Republikës së Shqipërisë”, me propozimin e Ministrisë së Mbrojtjes, Këshilli i Ministrave

V E N D O S I:

1. Ushtarakët aktivë të Batalionit Special të Brigadave Komando, të trajtohen me deri 300 për qind shtesë mbi pagën bazë mujore, për natyrë të veçantë pune e shërbimi.
2. Kriteret dhe shkallëzimi i kësaj shtese, sipas funksioneve organike të kësaj strukture, të bëhet nga Ministria e Mbrojtjes.
3. Ushtarakët që trajtohen me këtë vendim nuk përfitojnë shtesë mbi pagën bazë për vështirësi vendi e shërbimi, sipas vendimit të Këshillit të Ministrave nr. 60, datë 27.2.1992.
4. Efektet financiare të përballohen nga buxheti i Ministrisë së Mbrojtjes për vitin 1999.
Ky vendim hyn në fuqi menjëherë dhe i shtrin efektet financiare nga data 1.2.1999.

